**DĖL ROKIŠKIO RAJONO SAVIVALDYBĖS TARYBOS 2020 M. LIEPOS 31 D. SPRENDIMO NR. TS-207 „ DĖL ROKIŠKIO RAJONO SAVIVALDYBĖS BŪSTŲ IR SOCIALINIŲ BŪSTŲ NUOMOS MOKESČIO DYDŽIO PATVIRTINIMO“ DALINIO PAKEITIMO**

2020 m. rugsėjo 25 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 31 punktu, 18 straipsnio 1 dalimi, Lietuvos Respublikos paramos būstui įsigyti ar išsinuomoti įstatymo 4 straipsnio 4 dalimi, 21 straipsniu, Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčio dalies kompensacijos dydžio apskaičiavimo metodikos, minimalaus bazinio būsto nuomos ar išperkamosios būsto nuomos mokesčio dalies kompensacijos dydžio ir bazinio būsto nuomos ar išperkamosios būsto nuomos mokesčio dalies kompensacijos dydžio perskaičiavimo koeficiento patvirtinimo“ patvirtinta Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodika (aktuali redakcija), Rokiškio rajono savivaldybės būsto ir socialinio būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašu, patvirtintu 2019 m. spalio 25 d. Rokiškio rajono savivaldybės tarybos sprendimu Nr. TS-221 „Dėl Rokiškio rajono savivaldybės būsto ir socialinio būsto nuomos bei būsto nuomos ar išperkamosios nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašo patvirtinimo“

Rokiškio rajono savivaldybės taryba n u s p r e n d ž i a:

1. Iš dalies pakeisti Rokiškio rajono savivaldybės tarybos 2020 m. liepos 31 d. sprendimo

Nr. TS-207 „Dėl Rokiškio rajono savivaldybės būstų ir socialinių būstų nuomos mokesčio dydžio patvirtinimo“ 2 priedą:

* 1. išbraukti Rokiškio miesto seniūnijoje esančius socialinius būstus:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Seniūnija | Miestas / gyvenvietė | Gatvė | Namo Nr. | Buto Nr. | Plotas kv. m | Rinkos pataisos koefi-cientas | Nuomos mokestis, Eur/mėn. |
| 69 | Rokiškio miesto | Rokiškio m. | Vilties g. | 42 | 4 | 48,24 | 1,2 | 13,99 |
| 71 | Rokiškio miesto | Rokiškio m. | Vilties g. | 42 | 6 | 48,31 | 1,2 | 14,00 |
| 19 | Rokiškio miesto | Rokiškio m. | Aušros g. | 26 | 4 | 30,06 | 1,2 | 9,76 |
| 7 | Rokiškio miesto | Rokiškio m. | Aukštaičių g. | 7 | 14 | 34,82 | 1,2 | 10,74 |

* 1. įtraukti Rokiškio miesto seniūnijoje esančius socialinius būstus:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Seniūnija | Miestas / gyvenvietė | Gatvė | Namo Nr. | Buto Nr. | Plotas kv. m | Rinkos pataisos koefi-cientas | Nuomos mokestis, Eur/mėn. |
| 69 | Rokiškio miesto | Rokiškio m. | Alyvų g. | 7 | 3 | 102,42 | 1 | 23,34 |
| 71 | Rokiškio miesto | Rokiškio m. | Vilties g. | 38 | 2 | 48,89 | 1 | 11,37 |

 1.3. patikslinti Rokiškio miesto seniūnijos socialinių būstų nuomos mokesčio dydį socialiniams būstams:

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Miestas / gyvenvietė | Gatvė | Namo Nr. | Buto Nr. | Plotas, kv. m | Pataisos koefici-entas, R | Apskaičiuotas nuomos mokestis, Eur/mėn. |
| 57 | Rokiškio m. | Vilties g. | 42 | 11 | 51,12 | 1 | 10,47 |
| 65 | Rokiškio m. | Vilties g. | 42 | 19 | 34,48 | 1 | 7,06 |

2. Iš dalies pakeisti Rokiškio rajono savivaldybės tarybos 2020 m. liepos 31 d. sprendimo

Nr. TS-207 „Dėl Rokiškio rajono savivaldybės būstų ir socialinių būstų nuomos mokesčio dydžio patvirtinimo“ 1 priedą ir išbraukti Rokiškio miesto seniūnijoje esančius savivaldybės būstus:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Seniūnija | Miestas / gyvenvietė | Gatvė | Namo Nr. | Buto Nr. | Plotas kv. m | Rinkos pataisos koefi-cientas | Nuomos mokestis, Eur/mėn. |
| 69 | Rokiškio miesto | Rokiškio m. | Alyvų g. | 7 | 3 | 102,42 | 6 | 140,05 |
| 71 | Rokiškio miesto | Rokiškio m. | Vilties g. | 38 | 2 | 48,89 | 6 | 68,22 |

 3. Sprendimą skelbti Teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

 Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramunas Godeliauskas

Rita Venslovienė

Rokiškio rajono savivaldybės tarybai

**TEIKIAMO SPRENDIMO PROJEKTO ,, DĖL ROKIŠKIO RAJONO SAVIVALDYBĖS**

**TARYBOS 2020 M. LIEPOS 31 D. SPRENDIMO NR. TS-207 „ DĖL ROKIŠKIO RAJONO SAVIVALDYBĖS BŪSTŲ IR SOCIALINIŲ BŪSTŲ NUOMOS MOKESČIO DYDŽIO PATVIRTINIMO“ DALINIO PAKEITIMO AIŠKINAMASIS RAŠTAS**

2020-09-22

Rokiškis

**Parengto sprendimo projekto tikslai ir uždaviniai.**

Iš dalies pakeisti Rokiškio rajono savivaldybės tarybos 2020 m. liepos 31 d. sprendimo Nr. TS-207 „Dėl Rokiškio rajono savivaldybės būstų ir socialinių būstų nuomos mokesčio dydžio patvirtinimo“ 1 ir 2 priedus.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 str. 2 d. 26 p., Lietuvos Respublikos paramos būstui įsigyti ar išsinuomoti įstatymo 4 str. 4 d., 21 str., Rokiškio rajono savivaldybės būsto ir socialinio būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašas, patvirtintas 2019 m. spalio 25 d. Rokiškio rajono savivaldybės tarybos sprendimu Nr. TS-221.

 **Sprendimo projekto esmė.**

 Lietuvos Respublikos paramos būstui įsigyti ar išsinuomoti įstatymo 21 straipsnio 1 dalyje nustatyta, kad savivaldybės taryba, vadovaudamasi Vyriausybės patvirtinta savivaldybės būsto, socialinio būsto nuomos mokesčių ir būsto nuomos ar išperkamosios nuomos mokesčių dalies kompensacijos dydžio apskaičiavimo metodika (toliau – metodika), nustato socialinio būsto ir savivaldybės būsto nuomos mokesčio dydį.

LR Paramos būstui įsigyti ar išsinuomoti įstatymo 20 straipsnio 6 dalyje nustatyta, kad asmenys ir šeimos, kurių deklaruotas turtas (įskaitant gautas pajamas) už kalendorinius metus daugiau kaip 25 procentais viršijo nustatytus metinius pajamų ar turto dydžius, atsižvelgiant į asmenų ar šeimų prašymus savivaldybės taryba gali priimti sprendimą nuomoti socialinius būstus kaip savivaldybės būstus rinkos kaina.

Keturi socialinius būstus nuomojantys asmenys viršijo nustatytus metinius pajamų dydžius ir pateikė prašymus leisti nuomoti socialinius būstus kaip savivaldybės būstus rinkos kaina, todėl reikalinga tikslinti 2019 m. spalio 25 d. Rokiškio rajono savivaldybės tarybos sprendimo Nr. TS-221, 2 priedą. Šių būstų nuomos kaina yra patvirtinta, sprendimu, kuriuo leista asmenims nuomoti socialinius būstus kaip savivaldybės.

 Vadovaujantis Rokiškio rajono savivaldybės tarybos 2019 m. spalio 25 d. sprendimu Nr. TS-221, patvirtinta tvarka socialinio būsto ir kito savivaldybės būsto nuomos mokestis gali būti perskaičiuojamas kartą per metus, skaičiuojant nuo socialinio būsto ar kito savivaldybės būsto nuomos sutarties sudarymo, todėl 2 socialiniams būstams nuomos mokestis neturėjo būti perskaičiuotas, nes dar nėra praėję metai nuo sutarties sudarymo ar nuomos mokesčio perskaičiavimo. Sprendimo 1.3 papunkčiu ištaisoma Rokiškio rajono savivaldybės tarybos 2020 m. liepos 31 d. sprendimo Nr. TS-207 2 priede esanti klaida.

LR Paramos būstui įsigyti ar išsinuomoti įstatymo 31 straipsnio 1 dalimi, asmenims ir šeimoms, iki 2002 m. gruodžio 31 d. išsinuomojusiems savivaldybės gyvenamąsias patalpas pagal Lietuvos Respublikos gyventojų apsirūpinimo gyvenamosiomis patalpomis įstatymą, esant asmenų ar šeimų, nuomojančių šias patalpas, prašymui, galiojančios sutartys keičiamos į socialinio būsto nuomos sutartis, jeigu šie asmenys ir šeimos atitinka šio įstatymo 9 straipsnio 1 dalyje nustatytus reikalavimus (t.y. 1. Gyventojų turto deklaravimo įstatyme nustatyta tvarka deklaravo turtą ir gautas pajamas; deklaruoto turto vertė ir pajamos, kurios, vadovaujantis Piniginės socialinės paramos nepasiturintiems gyventojams įstatymo 17 straipsniu, įskaitomos į asmens ar šeimos gaunamas pajamas, neviršija šio įstatymo 11 straipsnio 3 dalyje nustatytų pajamų ir turto dydžių; 2. neturi Lietuvos Respublikos teritorijoje nuosavybės teise būsto arba nuosavybės teise turimas būstas, Nekilnojamojo turto kadastro duomenimis, yra fiziškai nusidėvėjęs daugiau kaip 60 procentų, arba nuosavybės teise turimo būsto naudingasis plotas, tenkantis vienam asmeniui ar šeimos nariui, yra mažesnis kaip 10 kvadratinių metrų arba mažesnis kaip 14 kvadratinių metrų, jeigu šeimoje yra neįgalusis arba asmuo, sergantis sunkia lėtinės ligos, įrašytos į Vyriausybės ar jos įgaliotos institucijos patvirtintą sąrašą, forma). Dvi šeimos kreipėsi dėl savivaldybės būsto nuomos sutarčių pakeitimo į socialinio būsto nuomos sutartis. Šeimų teisė į socialinio būsto nuomą nustatyta, todėl siūloma 1.2 papunkčiu patvirtinti dviejų būstų nuomos mokestį perskaičiuotą taikant socialinių būstų nuomos mokesčio apskaičiavimo metodiką, bei 2 sprendimo punktu išbraukti patvirtintą minėtų būstų nuomos mokesčio dydį, paskaičiuotą pagal savivaldybės būstų nuomos mokesčio skaičiavimo metodiką.

 Atsižvelgiant į tai kas išdėstyta, siūloma iš dalies pakeisti Rokiškio rajono savivaldybės

tarybos 2020 m. liepos 31 d. sprendimo Nr. TS-207 „Dėl Rokiškio rajono savivaldybės būstų ir socialinių būstų nuomos mokesčio dydžio patvirtinimo“ 1 ir 2 priedus.

 **Galimos pasekmės, priėmus siūlomą tarybos sprendimo projektą:**

**teigiamos** – bus patenkinti socialinių būstų nuomininkų prašymai nuomoti būstus kaip savivaldybės rinkos kaina;

**neigiamos** – nebus patenkinti turinčių teisę į socialinio būsto nuomą asmenų ar šeimų prašymai.

**Kokia sprendimo nauda Rokiškio rajono gyventojams**

Tiesioginės naudos nėra.

**Finansavimo šaltiniai ir lėšų poreikis**.

Papildomų lėšų nereikia.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.** Atliktas antikorupcinis teisės akto projekto vertinimas, parengta pažyma.

Turto valdymo ir ūkio skyriaus vyriausioji specialistė Rita Venslovienė